Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: jog biztosításáról szóló, Aarhusban, 1998. június 25-én elfogadott Egyezménynek (kihirdette a 2001. évi LXXXI. törvény), és
Paragraph Index: 689

jog biztosításáról szóló, Aarhusban, 1998. június 25-én elfogadott Egyezménynek (kihirdette a 2001. évi LXXXI. törvény), és mert hazánkban a közérdekû adatokhoz való hozzáférés alkotmányos jog. Ebbõl következik például, hogy a környezeti adatokhoz való hozzáférés szabályait megállapító jogszabály csak törvény lehet, amely nem tehet különbséget a nyilvánosság számára hozzáférhetõ adatok „rendeltetésszerû” és „rendeltetésellenes” felhasználása között. Az elõterjesztõ az adatvédelmi biztos észrevételeit elfogadta. (162/J/2005) Az adatkezeléssel összefüggõ nemzetközi kötelezettségvállalásokat kihirdetõ jogszabályokkal kapcsolatban továbbra is fennáll az a probléma, hogy az adatvédelmi biztos véleményezési jogköre puszta formalitásnak tekinthetõ, ha csak a már kész, kihirdetésre váró dokumentumot kapja meg véleményezésre, hiszen ilyenkor már nincs reális lehetõség az adatvédelmi szempontból esetleg kifogás alá esõ részek korrekciójára. Egy kétoldalú, nem európai uniós országgal kötött nemzetközi egyezményt kihirdetõ törvény tervezetének véleményezése során például jelezni kellett, hogy személyes adatok külföldre továbbítását teszi lehetõvé, azonban mindössze a Strassbourgban, 1981. január 8-án kelt adatvédelmi egyezményre utal, továbbá annyit ír elõ, hogy az adatok közlésekor a hatályos belsõ jog szabályai szerint kell eljárni. Az adatkezelés céljának pontos meghatározása, az esetleges egyéb célra történõ adatfelhasználás korlátozása, valamint egyéb garanciális szabályok nem szerepeltek a véleményezett tervezetben. (1986/J/2005) 2006/162/II. szám III. NEMZETKÖZI ÜGYEK Nemzetközi ügyeink többsége továbbra is konzultációs jellegû volt, melyek fõként a határátlépõ adattovábbítások lehetõségeit érintették. 2005-ben jóval több telefonos megkeresést kaptunk külföldrõl is úgy a hatályos magyar szabályozást, mint gyakorlatunkat érintõen. Az érdeklõdõk elsõsorban az USA-ba történõ adattovábbítás lehetõségét kívánták megismerni. Telefonon és levélben is kaptunk kérdéseket a magyarországi adatvédelmi auditról. Egyelõre többnyire külföldi cégek, jogászok érdeklõdnek, hogy a magyar adatvédelmi törvény elõír-e ilyet; ha igen, azt a mi irodánk végzi-e; vagy adunk-e felhatalmazást másnak e tevékenység végzésére. Noha tudunk néhány ilyen magánkezdeményezésrõl, hivatalunk nem végez ilyet, nincs tudomásunk ilyen tárgyú jogszabály-kezdeményezésrõl. Itt mûködõ külföldi vállalatok gyakran érdeklõdnek a magyar dolgozók személyes adatainak kezelésérõl. Az egyik nagyvállalat képviselõje arra volt kíváncsi, hogy a munkavállalók fényképét elhelyezhetik-e belsõ intranethálózatukon. Mivel további részlettel nem szolgált, általánosságban arról tájékoztattuk, hogy nem mindegy: ki, milyen körülmények között, az érintett hozzájárulásával készíti-e a képeket. Nem tartjuk jogellenesnek, ha a munkáltató példának okáért igazolványhoz, belépõkártyához kér kis méretû arcképet a dolgozótól, de helytelenítjük, ha fürdõruhás fotót kérnek a titkárnõi állásra jelentkezõtõl. (827/I/2005) Az elõzõ évi gyakorlatot folytatva általunk jelentõsnek tartott ügyekben 2005-ben is küldtünk körlevelet az európai kollégáknak. Ezek közül kiemelést érdemel a munkahelyi drogteszt alkalmazását érintõ állásfoglalásunk, melynek elkészítését nagyban segítették a nemzetközi tapasztalatok (e vizsgálat és állásfoglalás az egészségügyi és a munkahelyi adatkezeléseket ismertetõ fejezetekben olvashatóak). A vissza-visszatérõ konzultációs kérdések között megemlítjük továbbá, hogy van-e nálunk büntetõjogi szankciója a jogellenes adatkezelésnek; van-e nálunk általánosan használt személyi azonosító. Tovább emelkedett az adatkezelõi nyilvántartásunkba történõ bejelentkezéseket érintõ megkeresések száma. Az Unió Alkotmánya Az Európai Alkotmány nem várt elutasítása a francia, majd a holland népszavazáson sajnálatosan megakasztotta a ratifikáció folyamatát. Mindenesetre az Alkotmány alapját képezõ közös kül-, biztonság- és védelmi politika számos adatvédelmi vonatkozással bír, melyek egységes szabályozást és gyakorlatot igényelnek. Europol, Schengen Az Európai Unió bûnüldözési információs rendszere és a Nemzetközi Bûnügyi Rendõrség Szervezete keretében

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes